Z Bratislavy sa začne lietať do Kyjeva7.10.2016
Wizz Air, najväčšia nízkonákladová spoločnosť v strednej a východnej Európe, oznámila spustenie novej priamej leteckej linky z Bratislavy do Kyjeva na Ukrajine. Nová linka bude v prevádzke od 17. decembra 2016 s frekvenciou 2x týždenne (utorok a sobota).
Hlavné mesto Ukrajiny, Kyjev, je najväčším obchodným a kultúrnym centrom krajiny s množstvom historických a architektonických pamiatok a bohatým kultúrnym dedičstvom.
"Veríme, že našu linku do Kyjeva uvítajú rovnako obchodní cestujúci ako aj turisti. Keďže ju spúšťame v polovici decembra, je to skvelá príležitosť na návštevu hlavného mesta Ukrajiny počas vianočných sviatkov," povedala Tamara Vallois, riatideľka komunikácie Wizz Air.
Wizz Air začal prevádzkovať svoj prvý let z Bratislavy v marci 2016 (linka do Skopje v Macedónsku). Ku Kyjevu sa od marca 2017 pridáva linka do Tuzly v Bosne a Hercegovine.
Odlietať z BTS do IEV (letisko Žuljany) sa bude o 8.15 h, prílet je o 10.55 h. Z Kyjeva do Bratislavy sa bude odlietať o 6.55 h, prílet je o 7.45 h.